PU zagrebačka objavila je fotografije muškarca kojeg smatra ili odgovornim za oštećivanje spomenika prvog hrvatskog predsjednika Franje Tuđmana ili ima informacije o počinitelju.

U subotu 5. siječnja 2019. godine oko 23.55 sati u Ulici Hrvatske bratske zajednice nepoznati je počinitelj počinio kazneno djelo oštećivanja tuđe stvari tako da je crnim sprejem iscrtao grafit na spomeniku, podsjetili su iz policije te dali fotografije i opis osumnjičene osobe:

VIDEO Osvanuo grafit srpa i čekića na Tuđmanovu spomeniku

Vaš preglednik ne omogućava pregled ovog sadržaja.

Na fotografiji je muškarac kojega tražimo, a za kojeg se pretpostavlja da raspolaže saznanjima o navedenom kaznenom djelu. Riječ je o muškarcu u dobi od 25 do 30 godina, visine oko 175 – 185 centimetara, srednje tjelesne građe, svjetlije smeđe kose srednje dužine svezane u rep i svjetlije puti", stoji u objavi PU zagrebačke.

Foto: PU zagrebačka

Iz policije sada mole građane da se jave ako imaju korisne informacije o osobi s fotografija pozivom na broj 192 ili e-mailom na adresu zagrebacka@policija.hr.